สัญญาณความมั่นใจในCPF
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 6 ก.ค. 2553
6 ก.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 6 ก.ค. 2553
...ดัชนีตลาดหุ้นประจำวันที่ 5 ก.ค. ประคองยืนเหนือ 800 จุด ฝีมือนักลงทุนในประเทศ ดัชนีปิดบวกที่ 804.03 ล้านบาท เพิ่มขึ้น 1.46 จุด มูลค่าซื้อขาย 22,044 ล้านบาท 
...ต่างชาติขายสุทธิ 952 ล้านบาท 
...ลักษณะหุ้นที่ถูกเขย่าเล่นช่วงนี้ ไม่ใช่หุ้นใหญ่กลุ่มหลักอย่างพลังงาน แบงก์ สื่อสาร หรือรับเหมาก่อสร้าง แต่เป็นหุ้นเล็กรายตัวที่มีปัจจัยพื้นฐานสนับสนุน ที่สำคัญเป็นโพยหุ้นที่แก๊งใหญ่มีอำนาจเหนือตลาดกำกับดูแลการลงทุนอยู่
...อาทิ หุ้น เจริญโภคภัณฑ์อาหาร (CPF) เล่นกันไม่เลิกผูกสัมปทานระยะยาวกับรัฐบาล ดูได้จากราคา 5-6 บาท ถึงเป้า 20 บาท แบบชิวๆ ตอนนี้ต้องขยับเป้าต่อไปเป็น 25 บาท และไม่ต้องห่วงว่าจะไปไม่ถึง 30 บาท 
...ไม่งั้น “ชิงชัย โลหะวัฒนะกุล” ประธานกรรมการบริหาร CPF จะไม่มั่นใจถึงขนาดควักกระเป๋าจ่าย 18 ล้านบาท ซื้อ CPF 9 แสนหุ้น ต้นทุน 20.10 บาท (29 มิ.ย.) เฉกเช่นเดียวกับ “พงษ์เทพ เจียรวนนท์” จ่ายเศษตังค์ 2 ล้านบาท เก็บ CPF ไป 1 แสนหุ้น ต้นทุนเดียวกัน
...ส่วนทีพีไอโพลีน (TPIPL) ของ “ประชัย เลี่ยวไพรัตน์” รับน้อง SET50 ไม่เลิก เป้าว่าจะไปถึง เลข 2 จริงหรือไม่ต้องฟังหูไว้หู 
...หุ้นเวฟ เอ็นเตอร์เทนเมนท์ (WAVE) หรือชื่อเดิม CVD กระตุกขึ้นมาล่อบวก 1 บาท วอลุมไม่มีให้ตาม ให้ดีไม่ควรเสี่ยงตาม มีสิทธิติดหุ้นทุกเวลา